Gandia aposta per l?art i la tecnologia en les extraescolars del curs 2023-2024
13 novembre 2023

## Gandia aposta per l?art i la tecnologia en les extraescolars del curs 2023-202413 novembre 2023Última actualització: 13 novembre 2023

![](../gestion/img/ca11ab120df5665747709e905f998ed9ca580daf01a1e79a13b95d1a9ec3e7da.jpg)  
  

L’**edil delegada d'Educació** de l'Ajuntament de Gandia, **Esther Sapena**, ha presentat hui les **activitats complementàries i gratuïtes** que la seua regidoria ha preparat per al **curs escolar 2023-2024**.

  
Aquesta iniciativa, **subvencionada per la Conselleria d’Educació, Cultura i Esport**, està dirigida a tots els **xiquets, les xiquetes i els adolescents d'entre 3 i 18 anys** que hagen sigut matriculats als centres educatius de la localitat. Així, es podrà triar entre **15 opcions diferents dividides segons els cicles** que, en paraules de **Sapena**, tenen com a objectiu _**«fomentar la participació i el creixement personal de tot l'alumnat»**_.

  
Entre les alternatives, hi haurà cursos dedicats a **disciplines artístiques** com la dansa, la música, la fotografia, l'art o el cant, i altres que giraran entorn de les **noves tecnologies**, com serà el cas dels tallers de robòtica, de doblatge de curts en valencià o de gravació de _podcast_. A més, també hi hauran visites a museus, activitats de conscienciació sobre la naturalesa o els hàbits saludables, xarrades sobre la prevenció d'addiccions al quart curs de l’ESO, sessions de teràpia amb gossos per als xiquets de 1r i 2n de primària, etc.

Tal com ha explicat la **regidora**, per dur a terme aquesta oferta, **l'Ajuntament** _**«ha pactat col·laboracions amb entitats locals»**_ com, entre altres, el Palau Ducal, el MAGA o el Museu Faller, amb l'objectiu de _**«fomentar un treball conjunt en benefici de la ciutat»**_. A més, ha afegit que es tracta _**«d’un catàleg d’activitats que permetrà a l’alumnat aprendre mentre es diverteix»**_.

[Twittear](https://twitter.com/share)